**Ministru kabineta noteikumu projekta „Grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju**

**reģistrācijas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta mērķis ir mazināt administratīvo slogu un novērst darbību un informācijas dublēšanos, atsakoties no izglītības iestādes reģistrācijas apliecības kā atsevišķa dokumenta, kā arī pozitīvu lēmumu par grozījumu izdarīšanu Izglītības iestāžu reģistrā (turpmāk – reģistrs) sagatavošanas. Minētais attiecināms arī uz Izglītības likumā noteiktajām institūcijām (turpmāk – institūcija) un Izglītības likumā noteikto institūciju reģistru. Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Pēc Izglītības kvalitātes valsts dienesta (turpmāk – kvalitātes dienests) un Izglītības un zinātnes ministrijas iniciatīvas, pamatojoties uz Izglītības likuma 14. panta 8. punktu un 24. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2018. gada 18. oktobra ir spēkā grozījumi Izglītības likumā (pieņemti 2018. gada 20. septembrī), kas paredz mazināt administratīvo slogu un atteikties no izglītības iestādes reģistrācijas apliecības kā atsevišķa dokumenta, ievērojot, ka informācija par izglītības iestādēm ir publiski pieejama Valsts izglītības informācijas sistēmā (turpmāk – VIIS). Izglītības iestādes un institūcijas reģistrācijas faktu, kā arī grozījumus izdarītajos reģistru ierakstos atbilstoši reālajai situācijai apliecina ieraksts attiecīgajā reģistrā – VIIS, kas ir valsts informācijas sistēma. Līdz ar to atsevišķas izglītības iestādes vai institūcijas reģistrācijas apliecības un lēmumu sagatavošana un izsniegšana ir lieks administratīvais slogs, jo to apliecina ieraksts VIIS. Tās ieraksti ir publiski ticami, tas ir, trešās personas var paļauties uz šo ierakstu pareizību un attiecīgi rīkoties.Vienlaikus noteikumu projekts paredz, ka reģistra atbildīgā amatpersona rakstveidā pieņems šādus lēmumus:- par izglītības iestādes vai institūcijas reģistrāciju,- personai nelabvēlīgos lēmumus (par izglītības iestādes vai institūcijas reģistrācijas vai grozījumu izdarīšanas reģistrā atteikumu vai svītrošanu no reģistra) vai daļēji labvēlīgos lēmumus (lēmumi ar nosacījumu);- lēmumus saistībā ar trūkumiem iesniegtajos dokumentos (par administratīvā akta izdošanas termiņa pagarināšanu un par iesnieguma atstāšanu bez virzības).Daļēji labvēlīgo lēmumu pieņemšana izriet no Administratīvā procesa likuma 68. panta otrajā daļā noteiktā. Lēmumu saistībā ar trūkumiem iesniegtajos dokumentos pieņemšana izriet no Administratīvā procesa likuma 64. panta otrajā daļā (lēmumi par administratīvā akta izdošanas termiņa pagarināšanu) un 56. panta 1.1 daļā (lēmumi par iesnieguma atstāšanu bez virzības) noteiktā. Līdz ar to, lai nedublētu Administratīvā procesa likumā noteikto, noteikumu projekts paredz Ministru kabineta 2015. gada 14. jūlija noteikumu Nr. 397 „Izglītības iestāžu un citu Izglītības likumā noteikto institūciju reģistrācijas kārtība” (turpmāk – noteikumi Nr. 397) 4. punktā ietvert tikai atsevišķus speciālos lēmumus, ko reģistra atbildīgā amatpersona pieņems, proti:1) par izglītības iestādes vai institūcijas reģistrāciju reģistrā;2) par izglītības iestādes vai institūcijas reģistrācijas atteikumu;3) par atteikumu izdarīt grozījumus reģistrā;4) par izglītības iestādes vai institūcijas svītrošanu no reģistra.Vienlaikus, lai nodrošinātu noteikumu Nr. 397 vieglāku uztveramību, precizēta noteikumu Nr. 397 IV. nodaļa, kur ietverts regulējums par izglītības iestādes vai institūcijas reģistrācijas vai grozījumu izdarīšanas reģistrā atlikšanu un atteikšanu.Pozitīvā gadījumā attiecībā uz grozījumu izdarīšanu reģistrā reģistra atbildīgā amatpersona triju darbdienu laikā no iesnieguma un apliecinošu dokumentu saņemšanas aktualizēs attiecīgo informāciju VIIS, nepieņemot atsevišķu lēmumu.Tātad kopumā informācijas ievadīšanas VIIS prakse nemainīsies, kā arī paātrināsies dokumentu aprite.Jāpiebilst, ka kopš pastiprinātu prasību ieviešanas attiecībā uz izglītības programmu īstenošanas vietu telpām un to atbilstību higiēnas un drošības un drošības prasībām (no 2015. gada 1. augusta, t.i. ar noteikumu Nr. 397 spēkā stāšanos), ir palielinājies lēmumu skaits, kuros ir ietverti nosacījumi atbilstoši Administratīvā procesa likuma 68. panta otrajā daļā noteiktajam, piemēram, apliecināt aktualizētu Veselības inspekcijas un Valsts ugunsdzēsības un glābšanas dienesta kontroles / pārbaudes aktu saņemšanu.Šobrīd noteikumu Nr. 397 12. punkts noteic, ka Valsts zemes dienests tiešsaistes datu pārraides režīmā sniedz dienestam Nekustamā īpašuma valsts kadastra informācijas sistēmas teksta datus un Valsts adrešu reģistra informācijas sistēmas datus, līdz ar to šādā veidā ir iespējams operatīvi aktualizēt ziņas par izglītības iestāžu un institūciju adresēm (juridisko adresi un izglītības programmu īstenošanas vietu adresēm).Ņemot vērā, ka pieņemto lēmumu par grozījumu izdarīšanu reģistrā, t.sk. saistībā ar reorganizāciju un izglītības programmu īstenošanas vietu adrešu maiņu un aktualizēšanu, ar katru gadu palielinās (sk. tabulu *Izglītības iestāžu reģistra atbildīgās amatpersonas pieņemtie lēmumi*), noteikumu projekts būtiski samazinās administratīvo slogu gan izglītības iestādēm, gan privātpersonām, gan valsts pārvaldē.

|  |  |  |  |  |  |
| --- | --- | --- | --- | --- | --- |
|  | **2013** | **2014** | **2015** | **2016** | **2017** |
| Reģistrētas jaunas izglītības iestādes | 100 | 95 | 53 | 38 | 34 |
| Izmaiņas izglītības iestāžu reģistrācijas datos, t.sk. saistībā ar reorganizāciju | 365 | 446 | 415 | 481 | 514 |

*Izglītības iestāžu reģistra atbildīgās amatpersonas pieņemtie lēmumi* Lai nedublētu Administratīvā procesa likuma 64. panta pirmajā daļā noteikto attiecībā uz vispārējo lēmumu pieņemšanas termiņu, noteikumu projekts paredz svītrot noteikumu Nr. 397 5. punktu, kas šobrīd nosaka, ka reģistra atbildīgā amatpersona lēmumus pieņem mēneša laikā, izņemot:- par grozījumu izdarīšanu reģistrā;- par izglītības iestādes vai institūcijas reģistrācijas atlikšanu, norādot trūkumus un termiņu to novēršanai;- par reģistrā nepieciešamo grozījumu izdarīšanas atlikšanu, norādot trūkumus un termiņu to novēršanai.Noteikumu projekts paredz svītrot iesniegumu veidlapas: *iesniegumu izglītības iestādes reģistrācijai Izglītības iestāžu reģistrā* un *iesniegumu par institūcijas reģistrāciju Izglītības likumā noteikto institūciju reģistrā*. Minēto iesniegumu veidlapu paraugi būs pieejami dienesta tīmekļa vietnē ([www.ikvd.gov.lv](http://www.ikvd.gov.lv)), tādējādi atvieglojot iesnieguma iesniegšanu personām, vienlaikus nodrošinot vienveidīgu (standartizētu) informācijas iegūšanu uz reģistrācijas brīdi.Saskaņā ar Administratīvā procesa likuma 56. panta pirmajā daļā noteikto personai ir tiesības iesniegumu iesniegt mutvārdos vai rakstveidā. Līdz ar to nepieciešamās informācijas ieguve, lai nodrošinātu aktuālu un normatīvajiem aktiem atbilstošu datu esamību reģistros, ir svarīgāka nekā forma (iesnieguma veidlapa) to iesniegšanai. |
| 3.   | Projekta izstrādē iesaistītās institūcijas un publiskas personas kapitālsabiedrības | Dienests, Izglītības un zinātnes ministrija |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:- izglītības iestādēm, t.sk. koledžām (šobrīd apmēram 2657), un to dibinātājiem, kā arī potenciālajiem izglītības iestāžu dibinātājiem;- potenciālajiem institūciju dibinātājiem. |
| 2. | Tiesiskā regulējuma ietekme uz tautsaimniecību un administratīvo slogu | Kopumā informācijas ievadīšanas VIIS prakse nemainīsies, taču ar noteikumu projektā ietverto regulējumu būtiski tiek samazināts administratīvais slogs gan izglītības iestādēm, gan privātpersonām, gan valsts pārvaldē, jo paredzēts, ka reģistra atbildīgā amatpersona rakstveidā pieņems:- lēmumu par izglītības iestādes vai institūcijas reģistrāciju,- personai nelabvēlīgos lēmumus (par izglītības iestādes vai institūcijas reģistrācijas vai grozījumu izdarīšanas reģistrā atteikumu vai svītrošanu no reģistra) vai daļēji labvēlīgos lēmumus (lēmumi ar nosacījumu atbilstoši Administratīvā procesa likuma 68. panta otrajā daļā noteiktajam);- lēmumus saistībā ar trūkumiem iesniegtajos dokumentos atbilstoši Administratīvā procesa likuma 64. panta otrajā daļā un 56. panta 1.1 daļā noteiktajam (par administratīvā akta izdošanas termiņa pagarināšanu un par iesnieguma atstāšanu bez virzības).Pozitīvā gadījumā attiecībā uz grozījumu izdarīšanu reģistrā reģistra atbildīgā amatpersona triju darbdienu laikā no iesnieguma un apliecinošu dokumentu saņemšanas aktualizēs attiecīgo informāciju VIIS, nepieņemot atsevišķu lēmumu.Netiks izsniegtas arī izglītības iestāžu un institūciju reģistrācijas apliecības, jo reģistrācijas faktu, kā arī grozījumus izdarītajos ierakstos atbilstoši reālajai situācijai apliecina ieraksts attiecīgajā reģistrā – VIIS.  |
| 3. | Administratīvo izmaksu monetārs novērtējums | Administratīvo izmaksu monetārs izvērtējums detalizēti aprakstīts Ministru kabineta 2015. gada 14. jūlijā noteikumu Nr.397 “Izglītības iestāžu un citu Izglītības likumā noteikto institūciju reģistrācijas kārtība” izstrādes ietvaros.Administratīvo izmaksu monetārs novērtējumsAprēķini veikti pēc formulas: C = (f x l) x (n x b), kur:C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas 1 gadījumam= (18.75 EUR/h \* 2h) \* (1 \* 1) = 37.5 EURPēc 2017.gada datiem izglītības iestāžu un citu Izglītības likumā noteikto institūciju reģistrā pieņemts 631 lēmums.Administratīvās izmaksas gadā= (18.75 EUR/h \* 2h) \* (1 \* 631) = 23 663EUR |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  1368937 | 0 | 0  |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  1368937 | 0 | 0  |  0 |  0 |  0 |  0 |
| 1.2. valsts speciālais budžets |  0 | 0 | 0  |  0 |  0 |  0 |  0 |
| 1.3. pašvaldību budžets |  0 | 0 | 0  |  0 |  0 |  0 |  0 |
| 2. Budžeta izdevumi |  1368937 | 0 | 0  |  0 |  0 |  0 |  0 |
| 2.1. valsts pamatbudžets |  1368937 | 0 | 0  |  0 |  0 |  0 |  0 |
| 2.2. valsts speciālais budžets |  0 | 0 | 0  |  0 |  0 |  0 |  0 |
| 2.3. pašvaldību budžets |  0 | 0 | 0  |  0 |  0 |  0 |  0 |
| 3. Finansiālā ietekme |  0 | 0 | 0  |  0 |  0 |  0 |  0 |
| 3.1. valsts pamatbudžets |  0 | 0 | 0  |  0 |  0 |  0 |  0 |
| 3.2. speciālais budžets |  0 | 0 | 0  |  0 |  0 |  0 |  0 |
| 3.3. pašvaldību budžets |  0 | 0 | 0  |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 |  0 | 0  |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav nepieciešamas. |
| 8. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas un komunikāciju tehnoloģiju uzturēšana un attīstība” piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Lai informētu sabiedrību par noteikumu projektu un nodrošinātu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2018. gada 16. oktobrī ievietots dienesta tīmekļa vietnē [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē  | Sabiedrības informēšanas pasākumi veikti arī 2018. gada 20. septembrī pieņemto grozījumu Izglītības likumā izstrādes ietvaros.Sabiedrība par noteikumu projektu un tā mērķiem informēta arī regulārajos kursos un semināros par aktualitātēm izglītībā (piemēram, izglītības iestāžu un izglītības pārvalžu vadītājiem), ko organizē Izglītības un zinātnes ministrija sadarbībā ar dienestu, un kuros saņemts atbalsts administratīvā sloga mazināšanai.Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti  | Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Jaunu institūciju izveide vai esošu institūciju likvidācija vai reorganizācija nav nepieciešama.  |
| 3. | Cita informācija | Nav. |

Izglītības un zinātnes ministra vietā –

labklājības ministrs Jānis Reirs

Vīza:

Valsts sekretāre Līga Lejiņa

I.Juhņēviča

67358078; Inita.Juhnevica@ikvd.gov.lv

I.J.Mihailovs,

67507833, Janis.Mihailovs@ikvd.gov.lv

A.Lasmane,

67367202, Agnese.Lasmane@ikvd.gov.lv